**Písomná informácia pre používateľa**

**PEROXID VODÍKA 3 % Fagron**

**dermálna roztoková aerodisperzia**

**(sprej)**

peroxid vodíka

**Pozorne si prečítajte celú písomnú informáciu predtým, ako začnete používať tento liek, pretože obsahuje pre vás dôležité informácie.**

Vždy používajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik.

1. Túto písomnú informáciu si uschovajte. Možno bude potrebné, aby ste si ju znovu prečítali.
2. Ak máte akékoľvek ďalšie otázky, obráťte sa na svojho lekára, alebo lekárnika.
3. Ak sa u vás vyskytne akýkoľvek vedľajší účinok, obráťte sa na svojho lekára, alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.
4. Ak sa do 3 dní nebudete cítiť lepšie alebo sa budete cítiť horšie, musíte sa obrátiť na lekára.

**V tejto písomnej informácii sa dozviete:**

1. Čo je PEROXID VODÍKA 3 % Fagron a na čo sa používa
2. Čo potrebujete vedieť predtým, ako použijete PEROXID VODÍKA 3 % Fagron
3. Ako používať PEROXID VODÍKA 3 % Fagron
4. Možné vedľajšie účinky
5. Ako uchovávať PEROXID VODÍKA 3 % Fagron
6. Obsah balenia a ďalšie informácie
7. **Čo je PEROXID VODÍKA 3 % Fagron a na čo sa používa**

PEROXID VODÍKA 3 % Fagron je dermálna roztoková aerodisperzia (zjednodušene „sprej“), ktorá sa používa na kožu (dermálne použitie). Patrí do skupiny liekov nazývaných antiseptiká (ničí choroboplodné mikroorganizmy).

PEROXID VODÍKA 3 % Fagron je určený na ošetrenie drobných kožných poranení. Na čistenie a odstránenie zápachu hnisajúcich rán a kožných vredov.

1. **Čo potrebujete vedieť predtým, ako použijete PEROXID VODÍKA 3 % Fagron**

**Nepoužívajte PEROXID VODÍKA 3 % Fagron**

1. ak ste alergický na peroxid vodíka alebo na ktorúkoľvek z ďalších zložiek tohto lieku (uvedených v časti 6).

**Upozornenia a opatrenia**

Predtým, ako začnete používať PEROXID VODÍKA 3 % Fagron, obráťte sa na svojho lekára alebo lekárnika.

- Tento liek nesmie prísť do styku s okom.

- Tento liek sa nesmie používať na ošetrenie hlbokých rán a dutín naplnených hnisom, pretože môže dôjsť ku zdureniu tkaniva (tkanivový emfyzém) alebo k upchatiu cievy kyslíkom (kyslíková embólia).

- Pri väčšom poranení alebo keď sa poranenie nehojí, treba vyhľadať lekárske ošetrenie.

**Iné lieky a PEROXID VODÍKA 3 % Fagron**

Ak teraz používate, alebo ste v poslednom čase používali, či práve budete používať ďalšie lieky, povedzte to svojmu lekárovi alebo lekárnikovi.

Silne redukujúce látky (napr. tiosíran sodný) môžu rušiť účinky tohto lieku.

**Tehotenstvo a dojčenie a plodnosť**

Tento liek sa môže používať počas tehotenstva a dojčenia v prípadoch uvedených v časti 1.

**Vedenie vozidiel a obsluha strojov**

Tento liek nemá žiadny vplyv na schopnosť viesť vozidlá a obsluhovať stroje.

**PEROXID VODÍKA 3 % Fagron obsahuje obsahuje kyselinu benzoovú (E 210), ktorá:**

* môže spôsobiť miestne podráždenie,
* môže zhoršiť novorodeneckú žltačku (žltnutie kože a očí) (až do veku 4 týždňov).
1. **Ako používať PEROXID VODÍKA 3 % Fagron**

Vždy používajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik. Ak si nie ste niečím istý, overte si to u svojho lekára alebo lekárnika.

Tento liek sa používa na kožu (dermálne použitie). Použite ho čo najskôr od vzniku poranenia.

Povrchové kožné poranenie ošetrite dostatočným množstvom roztoku opakovaným stlačením mechanického rozprašovača. Drobné kožné poranenia tváre ošetrite tampónom, na ktorý ste tento liek vopred nastriekali (liek sa nesmie dostať do očí).

Pri väčšom poranení alebo keď sa poranenie nehojí, vyhľadajte lekárske ošetrenie.

1. **Možné vedľajšie účinky**

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.

- Môže dôjsť k alergickej kožnej reakcii na kyselinu benzoovú (E 210).

- Pri vstreknutí do oka môže dôjsť k podráždeniu až poškodeniu očnej rohovky.

**Hlásenie vedľajších účinkov**

Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácií o bezpečnosti tohto lieku.

1. **Ako uchovávať PEROXID VODÍKA 3 % Fagron**

Tento liek uchovávajte mimo dohľadu a dosahu detí.

Nepoužívajte tento liek po dátume exspirácie, ktorý je uvedený na fľaši po „Dátum exspirácie“. Dátum exspirácie sa vzťahuje na posledný deň v danom mesiaci.

Uchovávajte pri teplote do 25 °C. Fľašu udržiavajte dôkladne uzatvorenú. Uchovávajte v pôvodnej fľaši na ochranu pred svetlom.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

1. **Obsah balenia a ďalšie informácie**

**Čo PEROXID VODÍKA 3 % Fagron obsahuje**

1. Liečivo je peroxid vodíka. 1 g dermálnej roztokovej aerodisperzie obsahuje 112 mg
30-percentného roztoku peroxidu vodíka.
2. Pomocné látky sú kyselina benzoová (E 210), difosforečnan tetrasodný (E 450 (iii)), čistená voda.

**Ako vyzerá PEROXID VODÍKA 3 % Fagron a obsah balenia**

- Číra bezfarebná kvapalina v PE fľaši s mechanickým rozprašovačom a krytom.

- Veľkosť balenia: 100 g.

**Držiteľ rozhodnutia o registrácii a výrobca**

FAGRON a.s.

Holická 1098/31m, Hodolany

779 00 Olomouc

Česká republika

**Táto písomná informácia bola naposledy aktualizovaná v novembri 2019.**